गुस्साए मनसे कार्यकर्ताओं ने तोड़फोड़ की, संचालकों से माफी मंगवाई; वीडियो वायरल
Raj Thackeray Son Amit Thackeray Video - महाराष्ट्र के नासिक में राज ठाकरे की पार्टी महा नवनिर्माण सेना (MNS) के समर्थकों ने एक टोल प्लाजा में तोड़-फोड़ कर दी। घटना रविवार रात 2 बजकर 30 मिनट की है। दरअसल, राज ठाकरे के बेटे अमित ठाकरे शनिवार को मुंबई जा रहे थे।
महाराष्ट्र के नासिक में राज ठाकरे की पार्टी महा नवनिर्माण सेना (MNS) के समर्थकों ने एक टोल प्लाजा में तोड़-फोड़ कर दी। घटना रविवार रात 2 बजकर 30 मिनट की है। दरअसल, राज ठाकरे के बेटे अमित ठाकरे शनिवार को मुंबई जा रहे थे।
इस दौरान रात में लगभग 9.15 बजे सिन्नार में गोंडे टोल प्लाजा पर फास्टैग में गड़बड़ी के चलते उन्हें कुछ देर के लिए रोक दिया गया। इससे गुस्साए MNS कार्यकर्ताओं ने रात में टोल बूथ पर लाठी-डंडों से हमला बोल दिया। टोल केबिनों के कांच तोड़ दिए गए और वहां मौजूद कर्मचारियों से माफी मंगवाई। घटना का वीडियो सोशल मीडिया पर वायरल हो रहा है।
टोल प्लाजा स्टाफ ने नहीं की शिकायत
वावी पुलिस स्टेशन के एक अधिकारी ने बताया- मामले की जांच की जा रही है। CCTV फुटेज देखने के बाद आगे की कार्रवाई की जाएगी। अभी तक टोल प्लाजा मैनेजमेंट या स्टाफ ने मामले की शिकायत नहीं की है, लेकिन हम केस दर्ज करने की प्रक्रिया कर रहे हैं।
टोल प्लाजा से जुड़ी ये खबरें भी पढ़ें...
टोल प्लाजा पर महिला ने दिखाई दबंगई: टोल मांगने पर महिला कर्मचारी को पीटा
ग्रेटर नोएडा में टोल प्लाजा पर एक बार फिर दबंगई का वीडियो सामने आया है। जहां महिला टोल कर्मचारी को टोल मांगना इतना महंगा पड़ गया कि कार सवार महिला ने बूथ में घुसकर महिला कर्मचारी से मारपीट शुरू कर दी। इस दौरान महिला को गालियां भी दी। उसे कुर्सी से गिरा दिया। पूरी खबर पढ़ें...
टोलकर्मियों ने करणी सेना के कार्यकर्ता का सिर फोड़ा: भड़के कार्यकर्ताओं ने टोल प्लाजा में तोड़फोड़ की; 5 लोगों पर FIR
शाजापुर में आगरा-मुंबई नेशनल हाईवे के टोल प्लाजा पर करणी सेना के कार्यकर्ताओं ने जमकर तोड़फोड़ कर दी। करणी सेना ने आरोप लगाया कि उसके एक कार्यकर्ता के साथ टोल कर्मचारियों ने मारपीट की। इसके बाद बड़ी संख्या में कार्यकर्ता लाठी-डंडों के साथ टोल प्लाजा पहुंचे। यहां करीब 3 घंटे तक बवाल किया। पूरी खबर पढ़ें...
ईस्टर्न पेरीफेरल एक्सप्रेस-वे पर दबंगों ने टोलकर्मी को पीटा: टोल प्लाजा से जबरन गाड़ी निकलने पर हुआ विवाद
दादरी के ईस्टर्न पेरीफेरल एक्सप्रेस-वे के टोल प्लाजा पर दबंगों ने टोल कर्मी के साथ जमकर मारपीट की। दबंग टोल पर बंद लाइन से अपनी गाड़ियों को बिना टोल दिए निकाल रहे थे। जिसके बाद वहां पर कर्मचारी ने जब दबंगों को रोका तो उन्होंने कर्मचारी के साथ मारपीट शुरू कर दी। पूरी खबर पढ़ें...